Държавен вестник, бр. 54, 2008 г., стр. 44

С Т Р .  44
Д Ъ Р Ж А В Е Н   В Е С Т Н И К
Б Р О Й  54
забавно уведомява съответната спортна орга-
низация чрез председателя на Националната
комисия за допингов контрол.
(3) Ако резултатът от контролния анализ
потвърждава резултата от анализа на проба “А”
и е установена употребата на забранени допинг
вещества или методи, Контролно-медицинска-
та комисия внася в Дисциплинарната комисия
предложение за образуване на дисциплинарно
производство. В този случай стойността на кон-
тролния анализ се заплаща от спортиста и/или
от съответната спортна организация.
(4) Всички лица, участвали или присъствали
при провеждането на контролния анализ, са
длъжни да не разгласяват информацията, ста-
нала им известна във връзка и по повод проце-
дурата, до официалното удостоверяване с про-
токол на резултата от анализа на проба “Б”.
Чл. 59. Ръководителят на Лабораторията за
допингов контрол предава протокола от конт-
ролния анализ на председателя на Национал-
ната комисия за допингов контрол и председа-
теля на Контролно-медицинската комисия.
Чл. 60. Документите, свързани с допинг про-
би с положителен резултат, се съхраняват от
Националната комисия за допингов контрол и
от Лабораторията за допингов контрол за срок
от 5 години считано от датата на вземане на
допинг пробите. Пробите се съхраняват от Ла-
бораторията за допингов контрол при условия,
гарантиращи запазването на химическия им
състав, за срок от 6 месеца считано от датата на
предаване на протокола с резултата на Нацио-
налната комисия за допингов контрол.
Г л а в а  ч е т в ъ р т а
УСТАНОВЯВАНЕ НА ДОПИНГ НАРУШЕ-
НИЯ И НАЛАГАНЕ НА САНКЦИИ
Раздел I
Допинг нарушения
Чл. 61. (1) Употребата на допингови вещес-
тва и методи, както и другите нарушения на
антидопинговите правила противоречат на спор-
тната и медицинската етика.
(2) Допинг нарушения са:
1. наличие на забранено вещество, негови
метаболити или маркери в биологична проба,
взета от тялото на спортиста;
2. използване или опит за използване на заб-
ранено вещество или метод;
3. отказ, неявяване или избягване на даване
на проба от спортист, определен за допингов
контрол по време на състезание или извън него;
4. непредоставяне от спортиста или спорт-
ната организация на информация на Национал-
ната комисия за допингов контрол за местона-
хождението му;
5. фалшифициране или опит за фалшифи-
циране на процедура по допингов контрол от
лице, което е участвало или присъствало на
процедурата;
6. притежаване на забранено вещество или
метод от:
а) спортист;
б) спортно-техническо лице;
7. пренасяне, разпространение или продаж-
ба на забранено вещество или метод от:
а) спортист;
б) спортно-техническо лице;
8. предписание за употреба от спортист на
забранено вещество или метод, направено от
лице, което е в медицинския или спортно-тех-
ническия екип на спортиста;
9. подбуждане, съдействие или прикриване
като съучастие от лице по т. 6 и 7 за нарушаване
на антидопинговите правила.
Чл. 62. Не могат да бъдат санкционирани лица
за нарушенията по чл. 61, ал. 2 след изтичане на
8 години от констатиране на нарушението.
Чл. 63. Не е налице нарушение по чл. 61, ал. 2,
т. 1, когато:
1. концентрацията на откритите вещества и
методи не надвишава предварително определе-
ните количествени граници в Забранителния
списък на Световната антидопингова агенция;
2. когато спортистът е получил разрешение
за терапевтична употреба на откритите забра-
нени вещества или методи и концентрацията
им не надвишава съществено терапевтично
определената доза;
3. когато употребата на откритото забране-
но вещество или метод е следствие от предпри-
ети спешни медицински мерки, възпрепятства-
щи тежки увреждания на спортиста;
4. когато по неоспорим начин се установи,
че забранено вещество или метод е произведе-
но ендогенно от организма на спортиста.
Раздел II
Видове санкции
Чл. 64. (1) Санкциите по наредбата се нала-
гат независимо от имуществената, админист-
ративнонаказателната или наказателната от-
говорност, ако такава се предвижда в друг нор-
мативен акт.
(2) За повторно нарушение на антидопинго-
вите правила от спортисти или спортно-техни-
чески лица санкцията е окончателно лишаване
от права с изключение на случаите, посочени в
този раздел.
Чл. 65. (1) Нарушение на антидопинговите
правила, извършено от спортист по време на
състезание или във връзка с него, води до ану-
лиране на индивидуалните му резултати, пос-
тигнати на това състезание, включително от-
немане на медали, точки и награди от ръковод-
ния орган на проявата.
(2) В случай че констатираното нарушение
не е оказало влияние върху резултатите, пос-
тигнати преди неговото извършване, те се за-
пазват. В този случай се вземат под внимание
резултатите от предишни допинг проби, взети
от спортиста по време на същото състезание.